
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO

2023 m. gegužės 25 d. Nr. T2-162
Kretinga

Kretingos rajono savivaldybės taryba nusprendžia:
1. Pakeisti Vaikų priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašą, patvirtintą Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2016 m. spalio 27 d. sprendimo Nr. T2-280 redakcija):
1.1. pakeisti 23.1.2.1 punktą ir jį išdėstyti taip:
„23.1.2.1. vaikams, kuriems Kretingos rajono savivaldybės mero (toliau – Meras) potvarkiu (Vaiko gerovės komisijos siūlymu) paskirtas privalomas ikimokyklinis ugdymas, arba vaikams, kurie auga šeimoje, patiriančioje socialinę riziką ir nėra ugdomi pagal ikimokyklinio ugdymo programas;“;
1.2. pakeisti 23.1.2.7 punktą ir jį išdėstyti taip:
„23.1.2.7. įvaikintiems/globojamiems vaikams, pateikus teismo sprendimą ar Mero potvarkį;“;
1.3. pakeisti 26 punktą ir jį išdėstyti taip:
„26. Mokyklose vasaros laikotarpiu veikiančiose grupėse (birželio–rugpjūčio mėn.) vaikų užimtumas organizuojamas, atsižvelgiant į iki gegužės 1 d. Mokyklų pateiktą vaikų lankymo vasaros laikotarpiu poreikį dirbantiems tėvams, ir nustatomas Mero potvarkiu.“;
1.4. pakeisti 35.1 punktą ir jį išdėstyti taip:
„35.1. ikimokyklinio ugdymo grupių skaičius, ikimokyklinio ir priešmokyklinio ugdymo grupių organizavimo modeliai kitiems mokslo metams nustatomi Mero potvarkiu iki kovo 31 d., o patikslinami – iki rugsėjo 1 d.;“.
2. Sprendimą skelbti Teisės aktų registre (TAR) ir savivaldybės interneto svetainėje.

Savivaldybės meras					Antanas Kalnius

